Diari Oficial de la Generalitat Valenciana


Sumari del DOGV 6525, del 20-05-2011 (2011/5635)

Resolució de 27 d'abril de 2011, del regidor delegat de Seguretat Ciutadana, per la qual es modifica la informació on s'afig arxiu de videovigilància en furgons de la policia local.
-------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2011/04/27/(1)/dof/vci/html**

### Dades del document

Número de DOGV
:   6525

Data del DOGV
:   20-05-2011

Secció del DOGV
:   I. DISPOSICIONS GENERALS

Número del document
:   2011/5635


Data del document
:   27-04-2011

Organisme emissor
:   Ajuntament de Dénia

Tipus de document
:   Resolució

Descriptors 

:   * Dénia
    * protecció de dades
    * videocomunicación
    * dades personals
    * policia
    * legislació

Resolució de 27 d'abril de 2011, del regidor delegat de Seguretat Ciutadana, per la qual es modifica la informació on s'afig arxiu de videovigilància en furgons de la policia local. [2011/5635]  
Per haver-ho acordat així, es procedeix a la publicació de la resolució dictada pel regidor de Seguretat Ciutadana de l'Ajuntament de Dénia, que disposa el següent:  
Resolució de Miguel J. Llobell Perles, regidor delegat de Seguretat Ciutadana  
Vist l'informe de l'intendent principal en cap del cos de Policia Local, amb data 4 d'abril de 2011, en què sol·licita ampliació de la informació en l'Agència Espanyola de Protecció de Dades per a afegir una eina nova de faena de la Direcció d'aquest cos.  
  
Atés que l'eina de faena és la càmera web de l'ordinador portàtil que hi ha en el furgó d'atestats de la Policia Local de Dénia, la descripció del qual és la següent:  
1) Finalitat i ús: dotar de seguretat els agents i els mitjans materials del servei del furgó d'atestats de la Policia Local de Dénia. Enregistrament i arxivament d'aquest en cas d'agressió, danys, amenaces, insults i qualsevol altra infracció penal i administrativa que es puga produir en l'exercici de les funcions.  
2) Persones afectades: qualsevol ciutadà que accedisca al furgó d'atestats de la Policia Local de Dénia i el personal de la Policia Local.  
3) Procediment d'arreplega: enregistrament informàtic mitjançant la càmera de l'ordinador portàtil.  
4) Estructura i descripció de la classe de dades: administrador i usuaris del sistema; arxius de vídeo i àudio.  
5) Cessió de dades: als òrgans judicials, forces i cossos de seguretat i Regidoria de Seguretat Ciutadana.  
6) Òrgans responsables: Direcció del cos de Policia Local de l'Ajuntament de Dénia.  
7) Servei en què s'ha d'exercir el dret d'accés, rectificació, cancel·lació i oposició: intendència principal en cap del cos de Policia Local de l'Ajuntament de Dénia.  
8) Mesures de seguretat: nivell alt.  
Atés que els articles 20 i concordants de la Llei Orgànica 15/1999, de 13 de desembre, de Protecció de Dades de Caràcter Personal i el Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal.  
Vist que l'article 22.2 exigeix que «la recollida i el tractament per a finalitats policials de dades de caràcter personal per les Forces i els Cossos de Seguretat sense el consentiment de les persones afectades estan limitats a aquells supòsits i aquelles categories de dades que siguen necessaris per a la prevenció d'un perill real per a la seguretat pública o per a la repressió d'infraccions penals, i han de ser emmagatzemades en fitxers específics establerts a aquest efecte, que s'han de classificar per categories en funció del grau de fiabilitat.»  
Atés que l'article 20.1 de l'esmentada Llei Orgànica exigeix que la creació, modificació o supressió dels fitxers de les administracions públiques només poden fer-se per mitjà de disposició general publicada en el Butlletí Oficial de l'Estat o diari oficial corresponent, s'ha de publicar aquesta resolució en el Butlletí Oficial de la Província d'Alacant i en el Diari Oficial de la Comunitat Valenciana, a més d'enviar-se còpia a l'Agència Espanyola de Protecció de Dades.  
  
Per tot açò, resolc:  
La modificació de la informació que és en poder de l'Agència Espanyola de Protecció de Dades per a afegir l'arxiu de videovigilància de l'interior del furgó d'atestats del cos de la Policia Local de Dénia.  
  
Que es procedisca a la publicació en el Butlletí Oficial de la Província d'Alacant i en el Diari Oficial de la Comunitat Valenciana d'aquesta resolució i s'envie còpia a l'Agència Espanyola de Protecció de Dades.  
  
Dénia, 27 d'abril de 2011.- El regidor delegat de Seguretat Ciutadana: Miguel J. Llobell Perles.


Còpia Permalink ELI